**Prečo voliť do Európskeho parlamentu**

Účasť vo voľbách do Európskeho parlamentu, je základným stavebným kameňom politického systému. My sme architekti, ktorí s tým musia pracovať. Ak svoju prácu zanedbáme, ohrozíme seba a našich blízkych.

Myslím si, že je mnoho dôvodov, názorov a argumentov, prečo voliť do Európskeho parlamentu: formovanie budúcnosti, vplyv na politiku, vyjadrenie solidarity, európska integrácia, podpora mieru a stability, boj proti extrémizmu, globálna zodpovednosť...

Niektorí ľudia môžu povedať, že to nemá zmysel. Neberiem im tento názor, no ani ho nepodporujem. Osobne si myslím, že voliť je veľmi dôležité.

Ako poznamenal John Garamendi: ,,Voľby sú najdôležitejším nástrojom, ktorí máme v demokratickej spoločnosti.“ Naša voľba nám umožňuje vyjadriť svoje názory, hodnoty, preferencie, a tým využiť aj našu občiansku slobodu. Svojím hlasom vyjadrujeme svoju podporu a solidaritu voči štátom Európskej Únie.

Lyndon B. Johnson povedal: ,,Hlasovanie je najvyšším prejavom občianskej slobody.“ Má obrovský vplyv na formovanie spoločnosti. Je prejavom aktívnej účasti v našej snahe o lepší život. Len týmto spôsobom môžeme vláde povedať, čo si myslíme, čo chceme a považujeme za správne.

Nemôžeme zabudnúť, že hlasovanie je nielen našim právom, ale i povinnosťou voči sebe a voči spoločnosti. Poslancov, ktorých si zvolíme rozhodujú o legislatíve, ktorá ovplyvňuje cez 440 miliónov občanov. ,,Hlasovanie je najzákladnejším právom demokracie. Je jediným spôsobom, ako občania môžu ovplyvňovať zákonodarný proces.“ - Paul Weyrich. Pokiaľ si splníme svoju povinnosť zabezpečujeme, aby politické rozhodnutia boli založené na vôli ľudí. ,,Európa nebude úplná, kým jej obyvatelia nebudú mať rovnaké právo a rovnaký vplyv na jej riadenie.“ – Jean Monnet

Tieto voľby dokážu ovplyvniť náš každodenný život. Sú kľúčové pre zachovanie demokratických princípov, riešenie základných ľudských práv, riešenie komplexných problémov. Vyberajme si tých, ktorí najlepšie reprezentujú naje záujmy a názory. Vyberajme si politikov, ktorí dokážu presadiť náš názor, názor ľudu. Ľudia, ktorých si zvolíme menia svet. Zabezpečme, aby si zvolili správne, zvoľme si správne. Nehlasujme neuvážene, premyslime si našu voľbu. ,,Voľby sú príležitosťou na zmenu, najmä, keď veci nejdú dobre.“ – Millard Fuller.

Hlasovanie nám dáva možnosť bojovať za spravodlivosť, slobode prejavu, zhromažďovania, proti diskriminácií... Máme možnosť dosiahnuť systém, kde sú si všetci rovní a zákon pre všetkých rovnaký. Ukazujeme svoju solidaritu voči naším rodinám, susedom, občanom. Dokazujeme ochotu pracovať spoločne na riešení problémov a otázky ohľadom budúcnosti. Chráňme a posilňujme ľudské práva. ,,Nemôžete ovplyvniť, kto vyhrá vo voľbách, ale môžete ovplyvniť, ako sa bude správať víťaz.“ – Molly Ivins.

V minulosti ľudia nemali možnosť voliť, nemohli bojovať za svoje práva, nemohli sa chrániť. Nemali právo ani na vlastný názor. Dali by všetko za to, aby sa mohli vyjadriť. My to právo máme. Máme možnosť za seba a svoje rodiny bojovať. Zvoliť si cestu, ktorou chceme ísť. Prečo to nevyužívame? Prečo za seba nebojujeme? Ísť a zahlasovať nestojí veľa, ale nevyužiť tento dar slobody nás môže stáť veľa.

Účasť vo voľbách nie je len individuálnym činom. Je to čin, ktorý môže ovplyvniť formovanie nášho štátu, nášho osudu. ,, Ak nevolíte, nebudete mať právo sťažovať sa na výsledky.“ – George Carlin. Je dôležité, aby sme svoj hlas využili a využili ho správne na podporu hodnôt, v ktoré veríme a ktoré nás definujú. Musíme využiť moc, ktorá nám bola s dôverou zverená a ovplyvniť smer, ktorým sa náš svet pomaly uberá. Vyjadríme tak nie len svoj hlas, ale i našu hodnotu.

Možno si myslíte, že voliť nemá zmysel, lebo je to zbytočné. Tento názor nezastávam. Myslím si, že je to, ako staviť na zápas, dostihy a nikdy si nepozrieť výsledky. To nás stojí peniaze, hlas vás nestojí nič. Je to len malá cena, ktorú musíme platiť za demokraciu.

Keď chceme urobiť zmeny musíme hlasovať a bojovať za svoj názor. Keď nemáme záujem, nechajme rozhodnúť iných. Nesťažujme sa, ale na výsledky. Nezabudnime, že náš hlas má moc. Nie je bezvýznamný. Využime ho na zlepšenie našich životov. Nepremárnime ho ani nezneužime.

Tieto voľby nám pripomínajú, že nebojujeme len sami za seba, ale i za budúce generácie. Sme súčasťou väčšieho celku. Naše rozhodnutia majú vplyv na celú Európu, ktorá ovplyvňuje ďalšie kontinenty. Jeden hlas sa zdá možno bezvýznamný, ale niekoľko miliónov hlasov už niečo znamená. ,,Voliť znamená prevziať zodpovednosť za to, ako bude naša spoločnosť fungovať a vyzerať.“ – Tony Blair.